મલાતજ (તા. સોજિત્રા)
મલાતજ (તા. સોજિત્રા) ભારત દેશના પશ્ચિમ ભાગમાં આવેલા ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા સોજિત્રા તાલુકામાં આવેલું એક ગામ છે. મલાતજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ગામ જિલ્લા મથક આણંદથી આશરે ૨૫ કિલોમીટર અને તાલુકા મથક સોજિત્રાથી આશરે ૬ કિલોમીટરના અંતરે આવેલું છે.

આ ગામમાં રણછોડરાયજીનું મંદિર આવેલું છે.

જાણીતા વ્યક્તિઓ 
 સંત કવિ છોટમ ‍(૨૩ માર્ચ ૧૮૧૨ - ૫ નવેમ્બર ૧૮૮૫) - ગુજરાતી તથા વ્રજ ભાષામાં ચારસોથી વધુ પદો-ભજનો કાવ્યોનું સર્જન.
 વ્રજલાલ કાલિદાસ શાસ્ત્રી (૨૬ નવેમ્બર ૧૮૨૫ - ૧૪ નવેમ્બર ૧૮૯૨) - ગુજરાતી સાહિત્યકાર અને વિદ્વાન.

સંદર્ભ 

સોજિત્રા તાલુકો
ચરોતર